text: 101. AΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.421.4/1/341943/Σ.703 της 14/28 Αυγ.1997 (ΦΕΚ Β΄751) Οριστική απόλυση οπλιτών και εφέδρων αξιωματικών από τις τάξεις των Ενόπλων Δυνάμεων. Έχοντας υπόψη: α.Τις διατάξεις των παρ. 1 του άρθρ. 5 και 3 του άρθρ. 15 του Νόμ. 1763/88 «Στρατολογία των Ελλήνων» (ΦΕΚ 57Α΄) όπως αντικαταστάθηκαν με τα άρθρ. 5 και 12 του Νόμ. 2510/97 (ΦΕΚ 136Α΄). β.Τις υφιστάμενες υπηρεσιακές ανάγκες. γ.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Σελ. 112,08 Τεύχος 1384 Σελ. 98 ΄Αρθρ.1.-1.Οι υπόχρεοι πλήρους θητείας οπλίτες και πρότακτοι οπλίτες απολύονται οριστικά από τις τάξεις των Ενόπλων Δυνάμεων την επομένη της ημερομηνίας κατά την οποία συμπληρώνουν τον παρακάτω χρόνο πραγματικής στρατιωτικής υπηρεσίας.: α.18 μηνών του Στρατού Ξηράς. β.21 μηνών του Πολεμικού Ναυτικού. γ.20 μηνών της Πολεμικής Αεροπορίας. 2.Οι έφεδρου αξιωματικοί, οι δόκιμοι έφεδροι αξιωματικοί και οι επίκουροι αξιωματικοί απολύονται οριστικά από τις τάξεις των Ενόπλων Δυνάμεων, την επομένη της ημερομηνίας κατά την οποία συμπληρώνουν χρόνο πραγματικής στρατιωτικής υπηρεσίας 23 μηνών. Άρθρ.2.-1.Διοικητικές και ερμηνευτικές οδηγίες για την εφαρμογή της απόφασης αυτής, εκδίδονται, εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Άμυνας. 2.Η ισχύς της απόφασης αυτής αρχίζει από 1 Σεπτ. 1997. 3.Η απόφαση αυτή να δημοσιευθεί στην Εφημερίδα της Κυβερνήσεως. 